পান-ছেন-ব্সোদ-নাম্স-গ্রাগ্স-পা

পান-ছেন-ব্সোদ-নাম্স-গ্রাগ্স-পা (তিব্বতি: པན་ཆེན་བསོད་ནམས་གྲགས་པ, ওয়াইলি: pan chen bsod nams grags pa) (১৪৭৮-১৫৫৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চদশ দ্গা'-ল্দান-খ্রি-পা বা প্রধান ছিলেন। পান-ছেন-ব্সোদ-নাম্স-গ্রাগ্স-পা ১৪৭৮ খ্রিষ্টাব্দে তিব্বতের ল্হো-খা অঞ্চলে জন্মগ্রহণ করেন। তিনি লাস-ছেন-পো-ব্সোদ-নাম্স-ব্ক্রা-শিস (ওয়াইলি: las chen po bsod nams bkra shis) নামক বৌদ্ধভিক্ষুর নিকট শিক্ষার্থীর শপথ গ্রহণ করেন। তিনি ল্হো-খা অঞ্চলের র্ত্সে-থাং বৌদ্ধবিহারে ধর্মশিক্ষা গ্রহণ করেন। এছাড়া তিনি গ্যা-ব্জাং অঞ্চলে ছোস-র্জে-দ্বাগ্স-পো-রাব-'ব্যাম্স-পা (ওয়াইলি: chos rje dwags po rab 'byams pa) নামক বৌদ্দভিক্ষুর নিকট শিক্ষালাভ করেন। ষোল বছর বয়সে সেরা বৌদ্ধবিহারে দোন-য়োদ-দ্পাল-ল্দান (ওয়াইলি: don yod dpal ldan), গ্ন্যাল-স্তোন-দ্পাল-'ব্যোর-ল্হুন-গ্রুব (ওয়াইলি: gnyal ston dpal 'byor lhun grub) ও থোন-পা-ম্খাস-ব্ত্সুন-য়োন-তান-র্গ্যা-ম্ত্শো ওয়াইলি: thon pa mkhas btsun yon tan rgya mtsho) নামক বৌদ্ধভিক্ষুর নিকট অভিসময়ালঙ্কার, মধ্যমক, অভিধর্মকোশ, প্রমাণবর্ত্তিকা ও বিনয় সবন্ধে শিক্ষালাভ করেন।কুড়ি বছর বয়সে তিনি 'ওদ-না-ব্লা-মা-সাংস-র্গ্যাস-ব্জাং-পো (ওয়াইলি: 'od na bla ma sangs rgyas bzang po) নামক ভিক্ষুর নিকট ভিক্ষুর শপথ গ্রহণ করেন। সাতাশ বছর বয়সে তিনি গ্যুতো মহাবিদ্যালয়ে ভর্তি হয়ে তিন বছর ধরে স্লোব-দ্পোন-ছোস-ল্দান-ব্লো-গ্রোস (ওয়াইলি: slob dpon chos ldan blo gros) নামক তন্ত্রসাধকের নিকট তন্ত্রশিক্ষা করেন। চৌত্রিশ বছর বয়সে পান-ছেন-ব্সোদ-নাম্স-গ্রাগ্স-পা গ্যুতো মহাবিদ্যালয়ে অধ্যাপনার কাজে যোগ দেন এবং সাতচল্লিশ বছর বয়সে অবসর নেন। পরের বছর দ্গে-'দুন-র্গ্যা-ম্ত্শো তাকে দ্রেপুং বৌদ্ধবিহারের প্রধান হিসাবে নির্বাচন করেন। ১৫২৯ খ্রিষ্টাব্দে দ্গা'-ল্দান বৌদ্ধবিহারের পঞ্চদশ দ্গা'-ল্দান-খ্রি-পা হিসেবে তিনি মনোনীত হন এবং পরবর্তী সাত বছর ধরে তিনি ঐ পদে থাকেন। ছেষট্টি বছর বয়সে তিনি দ্রেপুং বিহার বিশ্ববিদ্যালয়ের প্রধান হিসেবে নিযুক্ত হন ও পরবর্তী চার বছর ঐ পদে থাকেন। এই সময় তিনি ব্সোদ-নাম্স-র্গ্যা-ম্ত্শোকে শিক্ষার্থীর শপথ দান করেন, যিনি পরবর্তীকালে তৃতীয় দলাই লামা হিসেবে পরিচিত হন। উনসত্তর হতে সাতাত্তর বছর বয়স পর্যন্ত পান-ছেন-ব্সোদ-নাম্স-গ্রাগ্স-পা সেরা বৌদ্ধবিহারের প্রধানের পদ অলঙ্কৃত করেন। পান-ছেন-ব্সোদ-নাম্স-গ্রাগ্স-পা গুহ্যসমাজতন্ত্র, প্রজ্ঞাপারমিতা, মধ্যমক, বিনয়, প্রমাণ ও অভিধর্মকোশের ওপর গ্রন্থ রচনা করেন। তার সমগ্র রচনা ছয়টি খণ্ডে সঙ্কলিত হয় এবং তিব্বত ও মঙ্গোলিয়ার প্রধান বৌদ্ধ বিদ্যালয়গুলিতে পাঠ্যপুস্তক হিসেবে পড়ানো হয়ে থাকে। a great master, writer, abbot of all monastic universities in turn, vajrayana adept, whose textbooks are still today used at Drepung" and "the teacher of two Dalai Lamas." Chhosphel, Samten (সেপ্টেম্বর ২০১০)। "Paṇchen Sonam Drakpa"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৪-০২।  A Brief History: Drepung Loseling College[স্থায়ীভাবে অকার্যকর সংযোগ], Drepung Loseling Monastery official website, retrieved 2010-08-22. Condemned to Silence: A Tibetan Identity Crisis by Ursula Bernis, p. 40 (Eulogy - page 6), retrieved 2010-08-23. A Brief History of Ganden Monastery by Alexander Berzin, 2003-09, retrieved 2010-08-16. Kelsang Gyatso. (1997). Heart Jewel: The Essential Practices of Kadampa Buddhism. London: Tharpa. p. 109. Bsod-nams-grags-pa, Martin J. Boord, and L. N. Tsonawa. 1996. Overview of Buddhist tantra: general presentation of the classes of tantra, captivating the minds of the fortunate ones (Rgyud sde spyi'i rnam par bzhags pa skal bzang gi yid 'phrog ces bye ba bzhugs so). Dharamsala: Library of Tibetan Works and Archives. Music Delighting the Ocean of Protectors (1967) by Trijang Lobsang Yeshe Tenzin Gyatso. pp. 38–43. Tales of Intrigue from Tibet's Holy City: The Historical Underpinnings of a Modern Buddhist Crisis thesis by Lindsay G. McCune, p. 51, The Florida State University College of Arts and Sciences, retrieved 2010-08-23.